Humanitas v okviru projekta Urada RS za komuniciranje pripravlja **interaktivno izkustveno gledališko igro »Skozi oči begunca«.**

*Potujoča izkustvena gledališka igra daje izkušnjo, priložnost podoživeti občutke, stiske, kršitve pravic ljudi na begu. To lahko dosedanja prepričanja udeležencev obrne na glavo in jih postavi pod vprašaj. V igri bodo udeleženci prevzeli identiteto beguncev in migrantov in se s pomočjo voditeljev / igralcev podali na pot skozi neštete ovire in nevarnosti do izbranega cilja. Vendar se za nekatere pot tam ne bo končala… Si upate kreniti na to pot?*

*Po gledališki igri sledi voden pogovor, s pomočjo katerega bomo ozavestili doživete občutke, spoznanja in naredili korak naprej. V pripravo in izvedbo gledališke igre so vključeni tudi ljudje z migrantskim in begunskim ozadjem.*

V nadaljevanju sledi opis pogojev za uspešno izvedbo.

V projektu je zagotovljenih **5 brezplačnih gledaliških predstav**, tako da bodo šole izbirali glede na hitrost prijav, pa tudi glede na geografsko lokacijo, da bodo čim bolj »geografsko pestri«.

 Igra traja do uro in pol. V enodnevni postavitvi bi lahko na šoli odigrali 3 izvedbe za max. 25 udeležencev (torej skupno 75 na šolo ali približno 3 razrede).

Za postavitev nujno potrebujejo **velik, temen prostor** (npr. kakšna ogromna klet, še najbolje zaklonišče, zapuščena tovarna ali drug velik prostor, ki omogoča popolno zatemnitev).

Če nimate kleti ali zaklonišča, se za postavitev lahko dogovorijo z bližnjo osnovno šolo ali občino, kjer takšen prostor morebiti obstaja.

Če bi tudi vašo šolo zanimalo sodelovanje, jim prosim sporočite čim prej. Na:

**HUMANITAS**

Društvo za človekove pravice in človeku prijazne dejavnosti

Resljeva 48, 1000 Ljubljana, Slovenija

+386 (0)1 430 03 43

**Manca Šetinc Vernik**

Vodja projekta

 manca@humanitas.si